armvectores/hy_wikipedia_2023 huggingface dataset:
Հարիս Սեֆերովիչ

Հարիս Սեֆերովիչ, (գերմ.՝ Haris Seferovic; փետրվարի 22, 1992, Շվեյցարիա), բոսնիական ծագումով շվեյցարացի պրոֆեսիոնալ ֆուտբոլիստ, ով հանդես է գալիս Շվեյցարիայի ֆուտբոլի ազգային հավաքականում և գերմանական «Այնտրախտ Ֆրանկֆուրտ» ֆուտբոլային ակումբում։


== Կարիերա ==


=== Ակումբային ===
1999 թվականին երիտասարդ շվեյցարացին սկսեց սովորել հայրենի քաղաք Զուրզեի ֆուտբոլի ակադեմիայում։ Ավարտելով ակադեմիան, Հարիսը տեղափոխվել է "Լիուցերն" ֆուտբոլային ակումբ։ Այդ ակումբում նա անցկացրել է երեք տարի, սակայն չի հեղինակել ոչ մի գոլ։ 2007 թվականին Հարիսը դարձավ «Գրասսհոպերս» ֆուտբոլային ակումբի սան։ Հարիս Սեֆերովիչը մեկն է Շվեյցարիայի ֆուտբոլի ազգային հավաքականի երիտասարդ հարձակվողներից։ 2009 թվականին Հարիսը վերջապես ավարտում է իր ֆուտբոլային ուսուցումը երիտասարդական ակումբներում։
2009 թվականին Հարիսը ստորագրել է իր առաջին պայմանագիրը «Գրասսհոպերս» ֆուտբոլային ակումբի հետ։ Նա սկսեց մարզումներ անցկացնել արդեն պրոֆեսիոնալ շվեյցարական ակումբի հետ։ 2009-2010 մրցաշրջանում անցկացրել է երեք հանդիպում։
2010 թվականի ամռանը Հարիսը պայմանագիր է կնքել Իտալական «Ֆիորենտինա» ֆուտբոլային ակումբի հետ։ Սակայն եկ մրցաշրջանի ընթացքում Հարիս Սեֆերովիչը կարողացավ անցկացնել մեկ հանդիպում ակումբի կազմում։ Պատճառը այն էր, որ Իտալիայի այս ակումբը լինելով մասնագիտացված ֆուտբոլային ակումբ պետք է հանդես գար ավելի վստահելի կազմով։ Ընդհանուր հաշվով Հարիսը Ֆիորենտինայի կազմում անցկացրել է 8 հանդիպում և չի հեղինակել ոչ մի գնդակ։ 2011 թվականին Հարիսը տեղափոխվեց հայրենի Շվեյցարիա` «Կսամակս» ֆուտբոլային ակումբ։ Այս ակումբում Հարիսը անցկացրել է 10, հանդիոպում հեղինակելով երկու գոլ։ 2012 թվականի հունվարին Սեֆերովիչը տեղափոխվեց Իտալիա, որտեղ նա պայմանագիր կնքեց «Լեչի» ֆուտբոլային ակուբի հետ։
Խաղացել է նաև Իտալական "Նովարա" ֆուտբոլային ակումբում և իսպանական "Ռեալ Սոսիեդադում": Ներկայումս հանդես է գալիս գերմանական Այնտրախտ Ֆրանկֆուրտ ֆուտբոլային ակումբում։ Այս ակումբում, Սեֆերովիչը անցկացրել է 32 հանդիպում և հեղինակել 10 գոլ։


=== Միջազգային ===
Շվեյցարիայի կազմում (մինչև 17 տարեկանների) Սեֆերովիչը խաղացել 11 խաղ և խփել 9 գոլ։ 2010 թվականին Հաիս Սեֆերովիչը խաղացել է 3 խաղ և խփել 2 գնդակ Շվեյցարիայի մինչև 19 տարեկանների հավաքականի կազմում։
2014 թվականի հունիսի 15-ին Հարիսը մեկ անգամ խաղացել է Ֆուտբոլի աշխարհի առաջնություն 2014-ում՝ Շվեյցարիայի կազմում խաղալով ընդդեմ Էկվադորի ֆուտբոլի ազգային հավաքականի։ Այս խաղում, Էկվադորը հաղթեց մեկ գնդակի առավելությամբ որն էլ հեղինակել է ավելացված ժամանակում։ Խաղը ավարտեց 2-1 հաշվով։


== Նվաճումներ ==
Աշխարհի չեմպիոն երիտասարդ ֆուտբոլիստ (մինչև 17 տարեկանների առաջնություն)։2009 թ.
Լավագույն բոսնիացի երիտասարդ ֆուտբոլիստ։2009 թ.
Լավագույն երիտասարդ ֆուտբոլիստ Շվեյցարիայի։2009 թ.


== Ծանոթագրություններ ==


== Արտաքին հղումներ ==
Профиль на сайте ceroacero.es(չաշխատող հղում)
Статистика на сайте FIFA Archived 2015-07-01 at the Wayback Machine.
Статистика на сайте sports.ru
Լուբենշչինա (գյուղ, Գլոբինոյի շրջան)

Լուբենշչինա (ուկրաիներեն՝ Лубенщина), գյուղ Ուկրաինայի Պոլտավայի մարզի Գլոբինոյի շրջանում։
2001 թվականի տվյալներով Լուբենշչինա գյուղում բնակվում էր 20 մարդ։ Բնակավայրը զբաղեցնում է 0,206 կմ² տարածք։ Բնակչության խտությունը կազմում էր 97,09 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ազոտային հավասարակշռություն

Ազոտային հավասարակշռություն, կենդանի օրգանիզմի վիճակ, երբ սննդանյութերի (սպիտակուցային միացություննե]) հետ ընդունված և արտաթորության օրգաններով հեռացված ազոտի քանակը հավասար է։ Հասուն օրգանիզմը բնականոն պայմաններում գտնվում է ազոտային հավասարակշռության վիճակում։ Ազոտային հաշվեկշիռը դրական է, եթե ընդունված ազոտի քանակը գերակշռում է արտաթորվածին։ Այս վիճակը հատուկ է աճող օրգանիզմներին։ Իսկ երբ օրգանիզմից ավելի շատ ազոտ է հեռացվում, քան ընդունվում, ազոտային հաշվեկշիռը բացասական է։ Մարդուն անհրաժեշտ է օրական 13-16 գ ազոտ (80-100 գ սպիտակուց)։
Աննայի պատերազմը

«Աննայի պատերազմը» (ռուս.՝ Война Анны), Ալեքսեյ Ֆեդորչենկոյի նկարահանած դրամա ֆիլմ։ Ֆիլմի պրեմիերան կայացել է 2018 թվականին՝ Ռոտերդամի կինոփառատոնի ժամանակ։
2018 թվականին ֆիլմը ներկայացվել է «Ոսկե ծիրան» կինոփառատոնի «Արտամրցութային ծրագրեր» ծրագրի շրջանակներում։


== Սյուժե ==
1941 թվական։ 6-ամյա Աննան հրաշքով ողջ է մնում հրեաների կազմակերպած զանգվածային ջարդերի ընթացքում։ Նրա ամբողջ ընտանիքը զոհում է։ Մայրն իր մարմնով փակում և փրկում է դստերը։ Աննան թաքնվում է ուկրաինական դպրոցում՝ նացիստ պարետի սենյակի չօգտագործվող բուխարում, և իր թաքստոցից հետևում պատերազմին ու կյանքին։


== Դերերում ==


=== Գլխավոր դեր ===
Մարթա Կոզլովա՝  Աննա


=== Դրվագներում ===
Լյուբով Վորոժցովա
Իլյա Բելով
Ալեքսանդր Վախով
Կոնստանտին Իտունին
Եկատերինա Սոկոլովա
Դենիս Տրիֆոնով
Սերգեյ Ֆեոդորով


== Մրցանակներ ==
2018 թվականի հունիսի 3-ին Սոչիի Кинотавр կինոփառատոնի մրցութային ծրագիրը բացվել է այս ֆիլմով։ Գլխավոր դերակատար Մարթա Կոզլովան արժանացել է ժյուրիի հատուկ դիպլոմի։ 2018 թվականի հուլիսի 26-ին «Աննայի պատերազմը» ֆիլմն արժանացել է «Горький fest» ռուսական կինոփառատոնի գրան-պրի մրցանակին։ 2019 թվականի հունվարի 25-ին ֆիլմն արժանացել է «Ոսկե արծիվ» մրցանակին։ Ալեքսեյ Ֆեդորչենկոն արժանացել է Ոսկե արծվի՝ որպես լավագույն ռեժիսոր։ 2019 թվականի հունվարի 11-ին ֆիլմը «Լավագույն ֆիլմ» անվանակարգում ստացել է կինոքննադատների և կինոմամուլի «Սպիտակ փիղ» մրցանակը։ «Աննայի պատերազմը» ֆիլմի համար մրցանակ է ստացել նաև ֆիլմի օպերատոր Ալիշեր Համիդհորջաևը «Լավագույն օպերատորական աշխատանքի» համար և Մարթա Կոզլովան՝ որպես «Լավագույն դերասանուհի»։


== Նկարահանող խումբ ==
Պրոդյուսեր՝ Անդրեյ Սավելև, Արտյոմ Վասիլև, Մաքսիմ Լոժևսկի
Սցենարի հեղինակ՝ Նատալյա Մեշչանինովա, Ալեքսեյ Ֆեդորչենկո
Օպերատոր՝ Ալիշեր Համիդխոջաև
Նկարիչ՝ Ալեքսեյ Մաքսիմով
Երաժշտությունը` Վլադիմիր Կոմարով, Ացուո Մացումոտո
Հնչյունային ձևավորող՝ Վենսան Առնառդի
Մոնտաժող՝ Պավել Խանյուտին, էռվե Շնեդ
Արտադրությունը՝ SAGa, Metrafilms, February 29th


== Ծանոթագրություններ ==
Սուրբ Սարգիս եկեղեցի (Խորսանա)

Անվան այլ կիրառումների համար տե՛ս՝ Սուրբ Սարգիս եկեղեցի (այլ կիրառումներ)Սուրբ Սարգիս եկեղեցի, հայկական եկեղեցի Սեբաստիայի (Փոքր Հայք) Խորսանա գյուղում։ Խորսանայում էր գտնվում նաև Սուրբ Աստվածածին եկեղեցին։ Դրանց մեկնումեկին կից, մինչև 1915 թվականը գործում էր Արշակունյան վարժարանը 100 աշակերտով։


== Ծանոթագրություններ ==
Գերասիմ Զուրաբով

Գերասիմ Գերասիմի Զուրաբով (փետրվարի 16, 1894(1894-02-16), Սարինշեն, Մարտունու շրջան, Ադրբեջանական ԽՍՀ - սեպտեմբերի 26, 1958(1958-09-26), Լենինգրադ, ՌԽՖՍՀ, ԽՍՀՄ), հայ հիդրոտեխնիկ։ Տեխնիկական գիտությունների դոկտոր (1943), դոցենտ (1944): ԽՍՀՄ-ում առաջինն է մշակել հիդրոտեխնիկական թունելների նախագծման տեխնիկական պայմանները և նորմերը։


== Կենսագրություն ==
Գերասիմ Զուրաբովը ծնվել է 1894 թվականի փետրվարի 16-ին Հադրութի շրջանի Ծակուռի գյուղում։ 1924 թվականին ավարտել է Լենինգրադի հաղորդակցության ճանապարհների ինստիտուտը։ 1924-1930 թվականներին նրա ղեկավարությամբ Լենինգրադում կառուցվել է երկաթբետոնե 6 կամուրջ։ 1930-1935 թվականներին՝ հիդրոնախագիծ համամիութենական պետական նախագծային ինստիտուտի Լենինգրադի բաժանմունքի հիդրոտեխնիկայի կառույցների բաժնի վարիչ։ 1935-1958 թվականներին՝ Հիդրոտեխնիկայի Համամիութենական գիտահետազոտական ինստիտուտի ավագ գիտաշխատող։
Աշխատանքները վերաբերում են ճնշումային թունելների նախաշարված երեսպատման փայտե բազմանկյուն ամրակապերի, թունելների կառուցման ժամանակ ցիկլայնության կիրառության հարցերին։


== Մահ ==
Մահացել է 1958 թվականի սեպտեմբերի 26-ին Լենինգրադ քաղաքում։


== Երկեր ==
Зурабов, Герасим Герасимович. Применение цикличности при скоростной проходке туннелей.
Гидротехнические тоннели [Текст] / Г. Г. Зурабов, О. Е. Бугаева. - М. : Гидроэлектропроект, 1934 .Ч. 1 : Напорные штольни. - [Б. м.] : [б.в.], 1934. - 440 с.
Безопасные гидротехнические туннели. М., 1940.
Гидротехнические туннели гидроэлектрических станций [Текст] / Г. Г. Зурабов, О. Е. Бугаева. - Москва ; Ленинград : Госэнергоиздат, 1962. - 719 с.


== Ծանոթագրություններ ==


== Գրականություն ==
Саркисян С. Т. Энциклопедия Арцах-Карабаха. Спб., 2005. - 312 с.: ил. ISBN 5-9676-0034-5
Լավրենտիյա (գյուղ, Չուկոտսկի շրջան)

Լավրենտիյա (ռուս.՝ Лаврентия, չուկ.՝ Ӄышы), գյուղ Ռուսաստանի, Չուկոտկայի ինքնավար օկրուգի Չուկոտսկի շրջանի կազմում։
Բնակչությունը 2012 թվականին գրանցված տվյալներով կազմում էր 1470 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռեյկա Սակուրաի

Ռեյկա Սակուրաի (ճապ.՝ 桜井 玲香, մայիսի 16, 1994(1994-05-16), Կանագավա, Ճապոնիա, Ճապոնիա), ճապոնացի դերասան, մոդել և Nogizaka46 ճապոնական այդոլ գյորլ-խմբի անդամ։ Համարվում է խմբի ավագը։


== Կարիերա ==
2011 թվականին Մացումուրան անցավ Nogizaka46 առաջին սերնդի լսումները։ Լսումների ժամանակ նա կատարեց Happiness խմբի «Kiss Me» երգը։ Նա ընտրվեց «Guruguru Curtainru» երգի ձայմագրման համար և բացի երգելուց խաղացել է գլխավեր դերը։ 2012 թվականի փետրվարի 22-ին առաջնաելույթ ունեցավ, որպես սոլո արտիստ։ 2012 թվականի հունիսին դարձավ Nogizaka46 ճապոնական այդոլ գյորլ-խմբի ավագը։
Միջնակարգ դպրոցը ավարտելուց հետո ընդունվեց քոլեջի սոցոլիոգական ֆակուլտետ։ 2013 թվականի ապրիլին Nogizaka46 մնացած անդամների հետ հայտնվեց «Bad Boys Оru» հեռուստատեսային դրամայում։ 2014 թվականի հոկտեմբերի 25-ից մինչև նոյեմբերի 9-ը խաղացել է «Mr.Kaminari» մյուզիքլում, Միսա Էտոյի հետ միասին, ով նույնպես համարվում է Nogizaka46-ի անդամ։


== Հայտնվելը ==


=== Հեռուստասերիալներ ===
Bad Boys J (NTV, 2013), Մարիա Միասիտա
Umi no Ue no Shinryōsho 1 էպիզոդ (Fuji TV, 2013)
Tenshi no Knife (WOWOW, 2015), սրճարանի մատուցողուհի/Այումի Նիշինա
Hatsumori Bemars (TV Tokyo, 2015), Բունան
Hana Moyu (NHK, 2015)


=== Ֆիլմեր ===
Bad Boys J: Saigo ni Mamoru Mono (2013), Մարիա Միաշիտա


=== Մրցանակներ ===
Girls Award 2013 A/W


=== Թատրոն ===
Mr.Kaminari (Sunshine Theatre, 25 հոկտեմբեր — 9 նոյեմբեր 2014), Դորեմի Ուսուկի
Subete no Inu wa Tengoku e Iku (AiiA Theater Tokyo, 1 — 12 հոկտեմբեր 2015)
Princess Knight (Akasaka ACT Theater, 12 — 17 նոյեմբեր 2015), Խիկատե


== Մատենագրություն ==


=== Ֆոտոալբոմ ===
Kikan Nogizaka vol.1 Sōshun (մարտի 5, 2014, Tokyo News Service) ISBN 9784863363878


== Արտաքին հղումներ ==
Official agency profile Archived 2017-07-29 at the Wayback Machine. (ճապոներեն)
Պաշտոնական բլոգը Archived 2019-02-09 at the Wayback Machine. (ճապոներեն)
Ռեյկա Սակուրաի Internet Movie Database կայքում


== Ծանոթագրություններ ==
Էրեբուս

Էրեբուս (Erebus), գործող հրաբուխ Անտարկտիկայում, Ռոսսի կղզում։ Բարձրությունը՝ 3794 մ։ Հայտնագործել է անգլիացի ճանապարհորդ Ջ.Կ. Ռոսսը, 1841 թվականին։


== Անվանում ==
Հայտնագործել է անգլիացի բևեռախույզ Ջ. Ռոսսի արշաավախումբը 1841 թվականին և կոչել արշավախմբի «Erebus» նավի անունով։


== Ծանոթագրություններ ==
Ազաս (Մունդիբաշի վտակ)

Անվան այլ կիրառումների համար տե՛ս՝ Ազաս (այլ կիրառումներ)Ազաս  (ռուս.՝ Азас ), գետ Ռուսաստանում, հոսում է Տաշտագոլսկի շրջանում, Կեմերովոյի մարզում։ Գետի երկարությունը 13 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կոնդոմա գետն է, գետի ենթաավազանը Տոմ գետն է։ Գետի գետային ավազանը (Վերին) Օբ գետն է՝ մինչև Իրտիշի։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Օսկարի 84-րդ մրցանակաբաշխություն

Ամերիկյան կինոակադեմիայի «Օսկարի» 84-րդ մրցանակաբաշխությունը կայացավ 2012 թվականի փետրվարի 26-ին Կոդակի սրահում, Հոլիվուդում, Կալիֆոռնիա։ Դերասան Բիլլի Քրիստալը ներկայացրեց արարողությունը։ 84-րդ Օսկարի լավագույն ֆիլմ է ճանաչվել «Արտիստը» ֆիլմը։
ԱՄՆ-ում մրցանակաբաշխությունը հեռարձակում էր ABC հեռուստաալիքը, իսկ Հայաստանում՝ «Արմենիա» հեռուստաալիքը։


== Պատվավոր «Օսկար» ==


=== Կինոարվեստում խոշոր ներդրման համար ===
Ջեյմս Էրլ Ջոնս (դերասան)
Դիկ Սմիթ (դիմահարդար, ժամանակակից դիմահարդարման հիմնադիրը)


=== Ջին Հերշոլտի անվան մրցանակ ===
Օպրա Ուինֆրի (հեռուստավարող)


== Հետաքրքիր փաստեր ==
«Արտիստը» ֆիլմը առաջին համր ֆիլմն է՝ առաջադրված «Օսկար»-ի լավագույն ֆիլմ անվանակարգում 1927 թվականից ի վեր։ Այն նաև դարձել է առաջին ֆրանսիական ֆիլմը, որը ստացել է «Օսկար» լավագույն ֆիլմ անվանակարգում։
Քրիստոֆեր Պլամմերը դարձել է ամենատարեց օսկարակիրը։
Գարի Օլդմենը առաջադրվել էր առաջին անգամ։
Ի սկզբանե նախատեսված էր որ շոուն պետք է վարի Էդի Մերֆին սակայն հետո հաղորդավար ընտրվեց Բիլլի Քրիստալը։


== Հաղթողների և առաջադրվողների ցուցակը ==
Մրցանակների քանակը / ընդհանուր նոմինացիաների քանակը

5/11 «Հյուգո»
5/10 «Արտիստը»
0/6 «Մարդ, որը փոխեց ամեն ինչ» և «Մարտական ձի»
1/5 «Վիշապի դաջվածքով աղջիկը» և «Հետնորդները»
1/4 «Սպասուհի» և «Կեսգիշերը Փարիզում»
2/2 «Երկաթե տիկինը»
Շաբաթան (Հեքյարիի գավառ)

Շաբաթան, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Մայոն

Մայոն (կենտր, բիկոլ․՝ Bulkan Mayon, ֆիլիպ․՝ Bulkang Mayon), հրաբուխ է Ֆիլիպիններում։ Բարձրությունը 2462 մետր
։ Այն գտնվում է Լուսոն կղզու հարավ-արևեքում, Բիկոլ շրջանում գտնվող Լեգասպի քաղաքից ոչ հեռու։ Մայոնը գտնվում է Եվրասիական և Ֆիլիպինյան սալերի հատման սահմանին, տեկտոնապես ակտիվ տարածքում։ Կղզու բոլոր հրաբուխներից ամենաակտիվն է։ Ունի համարյա կատարյալ կոնի ձև, հիմքում 130 կմ
երկարություն։ Կազմված է հիմնականում անդեզիտային լավաներից։ Հրաբուխը «Մայոն հրաբուխ» (Mayon Volcano Natural Park) ազգային պարկում է, որտեղ զարգացած է զբոսաշրջությունը։
Վերջին 400 տարվա
ընթացքում Մայոնը ժայթքել է ավելի քան 50 անգամ, որոնցից ամենաաղետաբերը եղել է 1814 թվականի փետրվարի 1-ին։ Լավան ամբողջովին վրացրել է Կագզավա քաղաքը, զոհվել է ավելի քան 1200 մարդ։ 1993 թվականի ժայթքումը տարել է 79 մարդու կյանք։ 2006 թվականի հուլիսի 19-ից հրաբուժը սկսել է նորից ծխել և լավան հոսում էր «մեղմ ժայթքումներով»։ 2009 թվականի դեկտեմբերից հրաբուխը ակտիվացել է ինչն էլ ստիպել է տարհանել մոտակայքում ապրող տասնյակ հազարավոր մարդկանց։ 2013 թվականի մայիսի 7-ի ժայթքումից զոհվել են 4  գերմանացի ալպինիստներ և նրանց ուղեկցողը։ Հայտարարվել է, որ նրանք զոհվել են արտանետված լեռնային խոշոր ապարներից։
2018 թվականի առաջին օրերից հրաբուխը նորից ակտիվացել է։ Արտանետված լավան բարձրացել է մինչև 700 մետր
։


== Ծանոթագրություններ ==


== Արտաքին հղումներ ==
Մայոն հոդվածը Սովետական մեծ հանրագիտարանում 
Восхождения на Майон (на aenet.org)
Восхождение на Майон (на muhranoff.ru)
Майон Archived 2012-03-02 at the Wayback Machine. на сайте Филиппинского института вулканологии и сейсмологии (PHIVOLCS)(անգլ.)(չաշխատող հղում — պատմություն)
Mayon — Smithsonian Global Volcanism Program
Մայոն հրաբուխըի մասին isra.com կայքում
Բուրիդանի ավանակ

Բուրիդանի ավանակ (լատ.՝ Asinus Buridani inter duo prata՝ Բուրիդանի ավանակը երկու մարգագետինների արանքում), ֆրանսիացի Ժան Բուրիդանի անվամբ կոչված փիլիսոփայական պարադոքս, չնայած, որ հայտնի է եղել դեռևս Արիստոտելի աշխատություններից։ Պարադոքսի հարցն է, թե ի՞նչ ընտրություն է անելու ավանակը, որը գտնվում է երկու հավասարապես գայթակղիչ խոտի դեզերի միջև։
Բուրիդանը որևէ տեղ չի հիշատակել սրա մասին, բայց անդրադարձել է նման թեմայի, պաշտպանելով բարոյական դետերմինիզմի դիրքերը՝ երբ մարդ ընտրության առաջ կանգնած պետք է ընտրի առավելագույն բարիքը։ Բուրիդանը գտնում է, որ ընտրությունը կարող է դանդաղել յուրաքանչյուր ընտրվող առարկայի գնահատման ընթացքում։
Հետագայում այլ գրողներ չափազանցրել են այս տեսակետը, բերելով ավանակի և հավասարապես հասանելի և լավ խոտի դեզերի օրինակը։ Նրանք պնդում էին, որ ավանակը չկարողանալով ընտրություն անել, չի ուտի և սովից կսատկի։ Այս վարկածը մեծ տարածում է ստացել Լայբնիցիի շնորհիվ։
Ըստ խնդրի տրամաբանության կարելի է եզրակացնել, որ ավանակը սովից չի սատկի, թեև չենք կարող վստահաբար ասել, թե որ դեզը կընտրի։ Ուտելիքից հրաժարվելը նույնպես կարելի է ընտրություն հաշվել։ Այսպիսով երեք ընտրությունից (աջ դեզը, ձախ դեզը և սովամահությունը) ամենավատը երրորդն է, և հետևաբար ավանակը դա չի ընտրի։
Խնդրի որոշ մեկնություններում դիտարկվում է իրադրության հավանական փոփոխությունը՝ միացնելով երկու դեզերը երկճյուղումը (դիխոտոմիա) կորչում է


== Տես նաև ==
Օկկամի ածելի


== Գրականություն ==
The Columbia Encyclopedia (6th ed.)։ 2006 
Knowles, Elizabeth (2006)։ The Oxford Dictionary of Phrase and Fable 
Mawson, T.J. (2005)։ Belief in God։ New York, NY: Oxford University (Clarendon) Press։ էջ 201 
Rescher, Nicholas (1959/60)։ «Choice Without Preference: A Study of the History and of the Logic of the Problem of "Buridan’s Ass"»։ Kant-Studien 51: 142–75 
Zupko, Jack (2003)։ John Buridan: Portrait of a Fourteenth-Century Arts Master։ Notre Dame, Indiana: University of Notre Dame Press։ էջեր 258, 400n71 
Ullmann-Margalit E., Morgenbesser S. (1977)։ «Picking and Choos-ing»։ Social Research 44: 757–785 


== Արտաքին հղումներ ==
Vassiliy Lubchenko (August 2008)։ «Competing interactions create functionality through frustration»։ Proc. Natl. Acad. Sci. U.S.A. 105 (31): 10635–6։ PMC 2504771։ PMID 18669666։ doi:10.1073/pnas.0805716105 


== Ծանոթագրություններ ==
Պոդգորոդնայա

Պոդգորոդնայա (ուկրաիներեն՝ Підгородна), քաղաքատիպ ավան Ուկրաինայի Նիկոլաևի մարզի Պերվոմայսկի շրջանում։ Հիմնադրվել է 1899 թվականին։
2001 թվականի տվյալներով Պոդգորոդնայա քաղաքատիպ ավանում բնակվում էր 2 580 մարդ։ Բնակավայրը զբաղեցնում է 10 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Իրիդիումի յոդիդ(II)

Իրիդիումի յոդիդ(II), անօրգանական միացություն, իրիդիումի ու յոդաջրածնական թթվի աղը` IrI2 բանաձևով, փոշի։


== Ստացում ==
Ստացվում է իրիդիումի յոդիդի(III) ջերմային քայքայումից.
  
    
      
        
          
            2
            I
            r
            
              I
              
                3
              
            
             
            
              
                →
                
                  
                    330
                    
                      o
                    
                  
                  C
                
              
            
             
            2
            I
            r
            
              I
              
                2
              
            
            +
            
              I
              
                2
              
            
          
        
      
    
    {\displaystyle {\mathsf {2IrI_{3}\ {\xrightarrow {330^{o}C}}\ 2IrI_{2}+I_{2}}}}
  


== Ֆիզիկական հատկություններ ==
Իրիդիումի յոդիդը առաջացնում է փոշի, չի լուծվում ջրում։


== Գրականություն ==
Ливингстон С. Химия рутения, родия, палладия осмия, иридия, платины. — М.: Мир, 1978. — 368 с.
Հրաչյա Շահազիզյան

Հրաչյա Բաբկենի Շահազիզյան (փետրվարի 17, 1947(1947-02-17), Լենինական, Հայկական ԽՍՀ, ԽՍՀՄ), հայ նավամոդելիստ։ ԽՍՀՄ սպորտի վաստակավոր վարպետ (1989), ՀՀ վաստակավոր մարզիչ (1987), ՀՀ սպորտի վաստակավոր վարպետ (1999): Տեխնիկական գիտությունների թեկնածու (1981), դոցենտ (1986): Հայաստանի նավամոդելային սպորտի ֆեդերացիայի նախագահ։
Նավամոդելիստներ Արման, Բաբկեն և Գայանե Շահազիզյանների հայրը։


== Կենսագրություն ==
Հրաչյա Շահազիզյանը ծնվել է 1947 թվականի փետրվարի 17-ին Լենինականում (այժմ՝ Գյումրի)։ 1969 թվականին ավարտել է Երևանի պոլիտեխնիկական ինստիտուտի մեխանիկա-մեքենաշինության ֆակուլտետը։ 1969 թվականից դասավանդում է Հայաստանի պետական ճարտարագիտական համալսարանում։ 1990-1993 թվականներին եղել է ինքնագործ տեխնիկական ստեծագործությունների, 1997 թվականից՝ ՀՀ Կրթության և գիտության նախարարության Տեխնիկական մոդելավորման հանրապետական կենտրոնի հիմնադիր-տնօրեն, 2005 թվականից՝ «Նավիգա» համաշխարհային կազմակերպության (Վիեննա) ԱԲ կորդային արագընթաց մոդելների բաժնի նախագահ։


== Մրցանակներ ==
Աշխարհի ութակի (1985, 1987, 1989, 1991, 1994, 2001, 2003), ԽՍՀՄ եռակի (1978, 1986, 1988) և Եվրոպայի չեմպիոն։ «Տուր-Եվրոպա» մրցաշարերի (1982, 1986), Համաշխարհային գավաթի խաղարկությունների (1998, 2000, 2004), միջազգային բազմաթիվ մրցումների հաղթող, աշխարհի և ԽՍՀՄ բազմակի ռեկորդակիր։


== Պարգևներ ==
Մովսես Խորենացու մեդալ (2003)


== Ծանոթագրություններ ==


== Արտաքին հղումներ ==
Հրաչյա Շահազիզյան. «Գիշերը փորձարկում ենք, ցերեկը՝ հաղթում»(չաշխատող հղում)
Մեծ Կարնիշ

Մեծ Կարնիշ (ռուս.՝ Большой Карныш), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Լունդոնգա գետի աջ ափում՝ 48 կմ հեռավորության վրա։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Ունժա գետն է։։ Գետի գետային ավազանը՝ Վերին Վոլգայից մինչև Կույբիշևի։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010300312110000014535
Հիդրոլոգիական ուսումնասիրությունների կոդը - 110001453
Ավազանի կոդը - 08.01.03.003
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ատտալոս I Սոտեր

Ատտալոս I Սոտեր (հին հուն. Άτταλος Α' ο Σωτήρ, մ.թ.ա. 269-197 թթ.), Պերգամոնի կառավարիչ Ատտալյան դինաստիայից, որը գահը ժառանգել է հորեղբորից մ.թ.ա. 241 թվականին և ընդունել թագավորի տիտղոս մ.թ.ա. 230 թվականին։
Ատտալոսը Սելևկյաններից սերած արքայադստեր զավակ էր և Ատտալյաններից առաջինն էր, ով հայտարարեց Պերգամոնի գահի նկատմամբ իր ունեցած իրավունքների մասին։ Նա հրաժարվեց հարկ վճարել փոքրասիական կելտերին (գալատներ), և ջախջախելով նրանց Պերգամոնի պարիսպների տակ, սկսեց իրեն թագավոր անվանել։ Նրա փառասիրությունը կասկած առաջացրեց Անտիոքոս Հիերաքսի մեջ, և առաջացած պատերազմի ընթացքում Ատտալոսը Սելևկյաններին դուրս մղեց Փոքր Ասիայից դեպի Կիլիկիա։
Մ.թ.ա. 228-222 թվականներին Սելևկյաններին հաջողվեց վերադարձնել կորցրած տարածքները Անատոլիայում, մասամբ այն պատճառով, որ Ատտալոսը զբաղված էր պատերազմով Մակեդոնիայի թագավոր Փիլիպպոս V-ի հետ։ Նա հանդես եկավ Հռոմի կողմից I և II Մակեդոնյան պատերազմների ժամանակ, նաև աջակցել է մակեդոնացիների կողմից ճնշված հռոդոսցիներին, բայց մահացել է իր ոխերիմ թշնամու վերջնական պարտությունից քիչ առաջ։


== Տես նաև ==
Պերգամյան զոհասեղան
Մակեդոնյան պատերազմներ


== Ծանոթագրություններ ==
Էդդի (լեռ)

Էդդի (անգլ.՝ Mount Eddy), լեռնագագաթ Հյուսիսային Ամերիկայում։
Գտնվում է Կալիֆոռնիայում, ԱՄՆ։ Տեղակայված է Քլամաթ լեռներում` Շաստա հրաբխից դեպի արևմուտք։ Լեռան բարձրությունը 2751 մ է ծովի մակարդակից։
Էդդի լեռը ամենաբարձր գագաթն է Թրինիթի շրջանում, բարձրությամբ իններորդը՝ Կալիֆոռնիայում և ամենաբարձր գագաթը ԱՄՆ-ում՝  I-5 ավտոճանապարհից դեպի արևմուտք[1]:  Ձմռանը Էդդի լեռան վրա տեղում է մեծ քանակությամբ ձյուն։
Լեռն անվանակոչվել է ի պատիվ Նելսոն Էդդի Հարվիի, ով տեղափոխվել է այս վայրեր Նյու-Յորք նահանգից 1856 թվականին։ Ավելի ուշ նա դարձել է Շաստա գետի հովտում գտնվող ռանչոյի հաջողակ սեփականատերը։ Լեռան օրիգինալ անվանումը Վինթու լեզվով` Նամ-մել-բե-լե-սաս-պամ, ինչը նշանակում է «արևմտյան փայլող լեռ»։


== Ծանոթագրություններ ==


== Հղումներ ==
Эдди (англ.). Информационная система географических названий (США), Геологическая служба США. Дата обращения 5 ноября 2012.  (англ.)
Շեշուվիս

Շեշուվիս (լիտ.՝ Šešuvis), գետ Լիտվայում։ Յուրա գետի գլխավոր վտակներից է։
Երկարությունը 114 կմ է, ավազանի մակերեսը՝ 1908 կմ², ջրի տարեկան միջին ծախսը՝ 16,4 մ³/վրկ։ Սկիզբ է առնում Ռասեյնյայ քաղաքից 12 կմ հյուսիս-արևմուտքում, այնուհետև հոսում է առավելապես հարավարևմտյան ուղղությամբ։ Թափվում է Յուրա գետը։ Ունի մի շարք փոքր վտակներ։


== Ծանոթագրություններ ==


== Աղբյուրներ ==
Jūros pabaseinis Archived 2015-01-21 at the Wayback Machine. (լիտվ.)
(4698) Յիզերա

(4698) Յիզերա (անգլ.՝ Jizera), աստերոիդ աստերոիդների հիմնական գոտում։ Հայտնաբերվել է 1986 թվականի սեպտեմբերի 4-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,225092 ա. մ., առավելագույնը մոտենում է 2,0542 ա. մ. հեռավորության վրա և հեռանում 2,396 ա. մ.։ Արեգակի շուրջ մեկ ամբողջական պտույտ է կատարում 1212,33 երկրային օրվա ընթացքում, իր ուղեծրով շարժվելով միջինում 0,296949 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,12° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4698) Յիզերա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դոնի աշտարակ

Դոնի աշտարակ (գերմ.՝ Dohnaturm), Կալինինգրադում պահպանված գերմանական պաշտպանական կառույցի մի մասը, որը կոչվում է Ֆրիդրիխ Կարլ ցու Դոնի պատվին, ով համարվում է Քյոնիգսբերգ քաղաք ամրոցի շրջակայքում կառուցված պաշտպանական օղակի հեղինակներից մեկը։ Այն կառուցվել է 1854 թվականին և գտնվում է Վերին լճի ափին։ 1945 թվականի ապրիլին գերմանաֆաշիստական զորքերի կողմից այն օգտագործվում էր որպես պաշտպանական հենակետ։ 1945 թվականի ապրիլի 6-9-ը Կարմիր բանակի Քյոնիգսբերգի ուղղությամբ իրականացված հարձակողական գործողությունների ընթացքում աշտարակը գրավվեց։ Ներկայումս այդ շենքում տեղակայված է Կալինինգրադի Սաթի թանգարանը։ 
Կալինինգրադի կենտրոնում Վերին լճի գեղատեսիլ ափին է գտնվում «Դոնի աշտարակ» պատմական ամրաշինական կառույցը։ Կառույցը, որ  Ռոսսգարտենյան դարպասների հետ համատեղ համարվում է միասնական ճարտարապետական համալիր կառուցվել է 1853 թվականին, և կոչվել է հին ազնվականական ընտանիքի, քսաներորդ դարի  հայտնի գեներալ ֆելդմարշալ Կարլ Ֆրիդրիխ Էմիլ Դոն Շլոբիտենի պատվին, ով մասնակցել է նապոլեոնյան պատերազմին, ռուս գերմանական լեգեոնի կազմում։ Դոնի աշտարակը նախագծվել է ճարտարագետ-կապիտան Իրֆյուգելբրեխտի և ճարտարագետ-լեյտենանտ Ֆոն Հայլեմի կողմից։ Աշտարակի շինարարությունը իրականացվում էր ճարտարագիտական կորպուսի ղեկավար Էռնստ Լյուդվիգ ֆոն Աստերի ղեկավարության ներքո։ 

Դոնի աշտարակում իրականացվեց ֆրանսիացի ճարտարագետ-ամրաշինարար Մ. Ռ. Մոնտալամբերի գաղափարը հրետանու համար բազմահարկ որմնախորշերով ավելի հզոր  պաշտպանական կառույց ստեղծելու հնարավորությունների վերաբերյալ։ Շրջանաձև աշտարակը ունի 34 մետր տրամագիծ և 12 մետր բարձրություն։ Կառույցը բաղկացած է երկու վերերկրյա և մեկ ստորերկրյա (նկուղային) հարկերից։ Աշտարակի արտաքին պատերի հաստությունը կազմում է երկու մետր։ Ճիշտ այնպես ինչպես «Վրանգել» աշտարակում, որը «Դոնի» հայելային արտապատկերն է, կա ներքին փակ բակ (պահականոց), իսկ շինարարության մեջ օգտագործվել է հատուկ ամրաշինական աղյուս, պատրաստված բազմակի թրծման մեթոդով։
1945 թվականի ապրիլին Քյոնիգսբերգի գրոհի ժամանակ Դոնի աշտարակում տեղակայված կայազորը հանձնվեց ամենավերջինը, այդպիսով նշելով քաղաք-ամրոցի գրոհի ավարտը։ Մարշալ Ա. Մ. Վասիլևսկու հրամանով ապրիլի 10-ին Դոնի աշտարակի վրա բարձրացվեց Հաղթանակի դրոշը։      1974 թվականի դեկտեմբերից «Դոնի աշտարակ» ամրաշինական կառույցը համարվում է դաշնային նշանակության մշակութային ժառանգության օբյեկտ և պահպանվում է պետության կողմից։ 
Մեր օրերում պատմական «Դոնի աշտարակում» տեղակայված է Ռուսաստանում միակ Սաթի թանգարանը, եզակի ցուցանմուշներով, որոնցից մեկը կշռում է շուրջ հինգ կիլոգրամ և համարվում է ամենախոշոր սաթը Ռուսաստանում։ Աշտարակի կողքին գտնվում է հին Քյոնիգսբերգի տեսարժան վայրերից մեկը, Ռոսգարտենյան դարպասները, որոնք մինչև մեր օրերը պահպանել են համալիրի բոլոր տարրերը։


== Գրականություն ==
Авенир Овсянов Крепость над озером. — Калининград: Министерство культуры Калининградской области, Калининградский областной музей янтаря, 2012. — 88 с. — ISBN 978-5-903920-16-7


== Արտաքին հղումներ ==
О башне на официальном сайте Калининградского областного музея янтаря
Եմցևա Դոլինա (գյուղ, Նովի Սանժարիի շրջան)

Եմցևա Դոլինա (ուկրաիներեն՝ Ємцева Долина), գյուղ Ուկրաինայի Պոլտավայի մարզի Նովի Սանժարիի շրջանում։
2001 թվականի տվյալներով Եմցևա Դոլինա գյուղում բնակվում էր 12 մարդ։ Բնակավայրը զբաղեցնում է 0,35 կմ² տարածք։ Բնակչության խտությունը կազմում էր 34,29 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Sadia

Sadia, բրազիլական ընկերություն։ Ընկերությունը հիմնադրվել է 1944 թվականին։ Շտաբ-բնակարանը գտնվում է Կոնկորդիայում։ 2007 թվականին բացվել է ընկերության ռուսական մասնաճյուղը։


== Ծանոթագրություններ ==


== Արտաքին հղումներ ==
Պաշտոնական կայքը
Կրոտա դ’Ադա

Կրոտա դ’Ադա(իտալերեն՝ Crotta d'Adda), կոմունա Իտալիայում։ Գտնվում է Լոմբարդիա մարզի Կրեմոնա գավառում։
Բնակչությունը կազմում է 670 մարդ (2008 թ.), բնակչության խտությունը՝ 52 մարդ/կմ²։ Զբաղեցնում է 13 կմ² տարածք։ Փոստային ինդեքսն է 26020, հեռախոսային կոդը՝ 0372։


== Ժողովրդագրությունը ==
Բնակչության թվաքանակի փոփոխությունները.


== Կապի տվյալներ ==
Հեռախոսահամար. 0372 722880


== Արտաքին հղումներ ==
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ջամիր Նելսոն

Ջամիր Լամար Նելսոն (անգլ.` Jameer Lamar Nelson, փետրվարի 9, 1982(1982-02-09), Չեստեր, Դելավեր շրջան, Փենսիլվանիա, ԱՄՆ), ամերիկացի նախկին բասկետբոլիստ, խաղարկող։ Առավելապես հայտնի է Բասկետբոլի ազգային ասոցիացիայի (NBA) «Օռլանդո Մեջիք» ակումբում անցկացրած տարիներից (2004-2014)։
Համալսարանային առաջնությունում հանդես է եկել Սուրբ Հովսեփի քոլեջի հավաքականում, որից հետո 2004 թվականի NBA դրաֆթի միջոցով ընտրվել է «Դենվեր Նագեթսի» կողմից և փոխանկման շրջանակում ընդգրկվել «Օռլանդո Մեջիքի» կազմում։


== Ծանոթագրություններ ==


== Արտաքին հղումներ ==
Ջամիր Նելսոնի պաշտոնական կայքը
NBA.COM պրոֆիլը
basketball-reference էջը Archived 2012-05-08 at the Wayback Machine.
Վիկտոր Ռանխել

Վիկտոր Ռանխել Այալա (իսպ.՝ Víctor Rangel Ayala, մարտի 11, 1957(1957-03-11), Մեխիկո, Մեքսիկայի Միացյալ Նահանգներ), մեքսիկացի 1970-ականների ֆուտբոլիստ, ներկայումս «Ատլետիկո Մեքսիկենսե» թիմի գլխավոր մարզիչը։
Հանդես է եկել մեքսիկական «Գվադալահարա», «Լեոն», «Ատլետիկո Պոտոսինո» և «Անխելես դե Պուեբլա» ակումբների կազմում։
Մեքսիկայի հավաքականի կազմում մասնակցել է Մոնրեալում կայացած 1976 թ. ամառային օլիմպիական խաղերի ֆուտբոլային մրցաշարին՝ խփելով 3 գոլ, հայրենիքում կայացած 1977 թ. ԿՈՆԿԱԿԱՖ-ի առաջնությանը՝ խփելով 5 գոլ և դառնալով ռմբարկու, Արգենտինայում կայացած 1978 թ. ֆուտբոլի աշխարհի առաջնությանը՝ խփելով 1 գոլ։
Պրոֆեսիոնալ կարիերան ավարտելուց հետո աշխատել է որպես մարզիչ։ 2007 թ. դեկտեմբերին լքել է «Տիխուանա» ակումբի մարզչի պաշտոնը։ Այժմ մարզում է «Ատլետիկո Մեքսիկենսե» թիմը։


== Ծանոթագրություն ==


== Հղումներ ==
Տեղեքարտ Վիկտոր Ռանխել. ՖԻՖԱ-ի պաշտոնական կայք Archived 2012-11-08 at the Wayback Machine., worldfootball.net, national-football-teams.com (անգլ.), mediotiempo.com(չաշխատող հղում) (իսպ.)
Մոնտե Մատո

Մոնտե Մատո (իտալերեն՝ Monte Matto), բարձր լեռ Պիեմոնտում, Կունեո պրովինցիայում։ Մերձծովյան Ալպերի մի մասն է կազմում, որը բաժանում է Մերիս և Գեսո դելլա Վալետա հովիտները։
Լեռնագագաթը բաղկացած է չորս գագաթներից, և այն տեսանելի է Կունեոյի հարթավայրից։ Լեռնաշղթան գտնվում է երկու տարբեր ժայռերի մեջտեղում, դրանցից մեկը հարուստ է գնեյսի պաշարներով, իսկ մյուսը՝ խառը գնեյսներով և տարբեր տեսակի միգմատիտներով։ Չորս գագաթներն են՝ Էստը (3088), Սենտրալը (3097), Բոբան (3079) և Վերանին (3020)։
Այն Parco Naturale delle Alpi Marittime ազգային պարկի բաղկացուցիչ մասն է։ Կենդանական աշխարհը ներառում է արջամկներ, քարայծներ, իսկ ավելի մեծ բարձրություններում՝ ալպյան եղջերուներ։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Image gallery of Monte Matto
Կորժավա

Կորժավա (ռուս.՝ Коржава), գյուղ Ռուսաստանի Նովգորոդի մարզի Օկուլովսկի շրջանի կազմում։
Բնակչությունը 2006 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աջ Ռասոխա (այլ կիրառումներ)

Աջ Ռասոխա, կարող է վերաբերել՝

Աջ Ռասոխա - գետ Ռուսաստանում, Մեծ Չեցայի վտակը
Աջ Ռասոխա - գետ Ռուսաստանում, Սուլայի վտակը
Անտրոպովսկի շրջան (Կոստրոմայի մարզ)

Անտրոպովսկի շրջան (ռուս.՝ Антроповский район), մունիցիպալ շրջան Ռուսաստանի Դաշնության Կոստրոմայի մարզում։
Ստեղծվել է 1935 թվականին։ Վարչական կենտրոնը՝ Անտրոպովո։


== Աշխարհագրություն ==
Շրջանի տարածքի մակերեսը կազմում է 2470 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 8256 մարդ։ Բնակչության խտությունը կազմում էր 3,34 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Սոլոնեշենսկի շրջան

Սոլոնեշենսկի շրջան (ռուս.՝ Солонешенский район), մունիցիպալ շրջան Ռուսաստանի Դաշնության Ալթայի երկրամասում։
Ստեղծվել է 1924 թվականին։ Վարչական կենտրոնը՝ Սոլոնեշնոե։


== Աշխարհագրություն ==
Շրջանի տարածքի մակերեսը կազմում է 3529 կմ²։


== Բնակչություն ==
2011 թվականի մարդահամարի արդյունքներով շրջանում բնակվում էր 10634 մարդ։ Բնակչության խտությունը կազմում էր 3,01 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ժակարաու

Ժակարաու (պորտ.՝ Jacaraú), համայնք Բրազիլիայում՝ Պարաիբա նահանգի կազմում։ Գտնվում է Զոնա դա Մատա Պարաիբանայի մարզում։ Մտնում է Լիտորալ Նորտիի գավառի կազմի մեջ։ Բնակչությունը կազմում է 14 542 մարդ՝ 2006 թվականի տվյալներով։ Գրավում է 253,206 կմ2 տարածք։ Բնակչության խտությունը՝ 57,4 մարդ/կմ


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 28.288.245,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.971,72 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,555 (տվյալները՝ ՄԱԿ-ի զարգացման ծրագրի)։
Rising

Rising, Rainbow ռոք խմբի երկրորդ ալբոմն է։ «Rising» ալբոմը լույս է տեսել 1976 թվականին։ Այս ալբոմում կա 10 երգ։ Բոլոր 10 երգերը կատարել է Դուգի Ուայթը։ Այս ալբոմի ամենահայտնի երգն է՝ «Run with the Wolf»-ը։ Կան նաև այլ երգեր, որոնք նույնպես նմանատիպ հայտնություն են ձեռք բերել։


== Տես նաև ==
Դուգի Ուայթ


== Արտաքին հղումներ ==
All Music Guide review
Rolling Stone review(չաշխատող հղում)
Կոռոստելյովի երկարաբեղիկ

Կոռոստելյովի երկարաբեղիկ (լատ.՝ Agapanthia korostelevi), երկարաբեղիկների ընտանիքին պատկանող միջատ, որը գրանցված է Հայաստանի Հանրապետության Կարմիր գրքում։


== Նկարագրություն ==
Նեղ, զուգահեռակող և սև մարմնով, 9-14,5 մմ երկարությամբ ոչ խոշոր բզեզ է։ Առաջնամեջքն ունի երեք դեղնավուն մազապատ զոլեր, իսկ խիտ մազիկներով պատված վերնաթևերը՝ մոխրավուն տեսք։


== Տարածվածություն ==
Տարածված է Նախիջևանի Ինքնավար Հանրապետությունում և Հայաստանում՝ միայն «Խորովի անտառ» պետական արգելոցում։


== Էկոլոգիա ==
Ապրում է ծովի մակարդակից 1600-2000 մ բարձրությունների վրա, լեռնատափաստաններում և ֆրիգանաներում, հանդիպում՝ հունիսին և հուլիսի սկզբին Scorzonera pulchra բույսի ցողունների վրա, որտեղ էլ զարգանում է թրթուրը։ Զարգացումը ընթանում է մեկ տարի։


== Պահպանություն ==
Սահմանափակ արեալով տեսակ է։ Բնության պահպանության միջազգային միության Կարմիր ցուցակի չափորոշիչներով գնահատվում է որպես վտանգված տեսակ։
Թվաքանակը չափավոր բարձր է, փոփոխության միտումները՝ անհայտ։
Վտանգման հիմնական գործոնները բացահայտված չեն։
Պահպանվում է «Խոսրովի անտառ» պետական արգելոցում։


== Ծանոթագրություններ ==
Բաբկեն Ա Ոթմսեցի

Բաբկեն Ա Ոթմսեցի (ծ. թ. անհայտ, գ. Ոթմուս, Վանանդ գավառ – 516), Ամենայն հայոց կաթողիկոս 490 թվականից։ Աշակերտել, ապա հաջորդել է Հովհաննես Ա Մանդակունուն։ Նրա օրոք Հայ եկեղեցին սկսում է ձևավորել իր դավանաբանական դիրքորոշումը 451 թ. Քաղկեդոնի ժողովի նկատմամբ։ Պայքարել է նեստորականության տարածման դեմ։ Բաբկեն Ա Ոթմսեցուց պահպանվել են միևնույն վերնագրով երկու դավանաբանական թղթեր («Թուղթ Հայոց ի Պարսս, առ ուղղափառս»)։ Առաջինը գրվել է Դվինի 506 թվականի ժողովի ժամանակ։ Թղթի գրման անմիջական առիթն էր այն, որ Պարսկաստանի քրիստոնյա ուղղափառ ասորիները, որոնք հալածանքների էին ենթարկվում նեստորականներից, պաշտպանություն էին հայցել Հայ եկեղեցուց, միաժամանակ խնդրել, որ կաթողիկոսը գրավոր ներկայացնի, թե որն է ճշմարիտ հավատը, քանի որ նեստորականները պարծենում էին, թե իբր հայերը ևս իրենց հավատքն ունեն։ Բաբկեն Ա Ոթմսեցին, ի պատասխան այդ խնդրանքի, Հայ եկեղեցու և ժողովի անունից գրված թղթում նշում է, որ Հայ եկեղեցին չի ընդունում նեստորականությունը և չի հաղորդակցվում նեստորականների հետ։
508/509 թվականին գրված երկրորդ թղթում նշվում է, որ Պարսկաստանի ուղղափառ քրիստոնյաները, Սիմեոն Բեթ-Արշամացու գլխավորությամբ, երկրորդ անգամ են եկել Հայաստան և Հայոց կաթողիկոսին տեղեկացրել, որ նեստորականները չեն հավատացել առաջին թղթին և չեն ընդունել ուղղափառ ասորիների ու հայերի դավանությունը ճշմարիտ հավատքի մասին։ Բաբկեն Ա Ոթմսեցին Տարոնի Մերշապուհ եպիսկոպոսի, Վարդ Մարզպանի և այլ եպիսկոպոսների ու նախարարների անունից կրկին հավաստել է, որ Հայ եկեղեցին 431 թվականի Եփեսոսի Գ տիեզերական ժողովից հետո չի ընդունում որևէ նորամուծություն, նզովում է Նեստորին և Անտիոքի դպրոցի բոլոր ներկայացուցիչներին ու նրանց հետևողներին։ Թղթում Քաղկեդոնի ժողովը անվանվում է «ստություն», իսկ նրա որոշումները՝ նեստորականներին ուժ ու զորություն տվող։ Ի թիվս այլ աղանդավորների, նզովվում է նաև Եվտիքեսը և մերժվում է ծայրահեղ միաբնակ վարդապետությունը՝ եվտիքականությունը։
Կաթողիկոսական գահին Բաբկեն Ա Ոթմսեցուն հաջորդել է Սամվել Ա Արծկեցին։


== Ծանոթագրություններ ==


== Արտաքին հղումներ ==
«Քրիստոնյա Հայաստան» հանրագիտարան, Երևան, 2002
Չոյա (Իշայի վտակ)

Չոյա (ռուս.՝ Чоя), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Իշա գետի ձախ ափով՝ 121 կմ հեռավորության վրա։ Գետի երկարությունը 18 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կատուն գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 13010100312115100007289
Հիդրոլոգիական ուսումնասիրությունների կոդը - 115100728
Ավազանի կոդը -  13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
UTC-3

UTC-3, ժամային գոտի, որում ժամանակը 3 ժամով ետ է ընկնում UTC-ից։


== Ամբողջ տարվա ընթացքում ==
 Սուրինամ
 Ֆրանսիա (Ֆրանսիական Գվիանա)
 Բրազիլիա (հյուսիսային և հյուսիս-արևելյան մասեր)
 Արգենտինա


== Ձմռանը հյուսիսային կիսագնդում ==
 Գրենլանդիա (բացի Հեյս թերակղզուց)
 Ֆրանսիա (Սեն Պիեռ և Միքելոն)


== Ձմռանը հարավային կիսագնդում ==
 Բրազիլիա (հարավային և հարավ-արևելյան մասեր)
 Ուրուգվայ


== Ամռանը հյուսիսային կիսագնդում ==
 Գրենլանդիա (Հեյս թերակղզի)
 Կանադա
Նյուֆաունդլենդ և Լաբրադոր
Նյու Բրանսուիկ
Էդուարդ արքայազնի կղզի
Նոր Շոտլանդիա
 Մեծ Բրիտանիա (Բերմուդյան կղզիներ)


== Ամռանը հարավային կիսագնդում ==
 Բրազիլիա (արևմտյան մասեր)
 Պարագվայ
 Չիլի
 Մեծ Բրիտանիա (Ֆոլկլենդյան կղզիներ)


== Ծանոթագրություններ ==


== Արտաքին հղումներ ==
UTC-3 գոտում գտնվող քաղաքներ
Միլացո

Միլացո (իտալերեն՝ Milazzo), քաղաք Իտալիայի Սիցիլիա մարզի հյուսիս-արևելքում, Մեսինա պրովինցիայում։
2014 թվականի տվյալներով բնակչությունը կազմում է 31527 մարդ, բնակչության խտությունը կազմում է 1289,88 մարդ/կմ²։
Տարածքը՝ 24,7 կմ²։
Քաղաքի սուրբ հովանավորն է համարվում Սուրբ Ստեփանոսը, քաղաքի տոնը նշվում է դեկտեմբերի 26։


== Աշխարհագրություն ==
Քաղաքը գտնվում է Մեսինա քաղաքից 50 կմ արևմուտք, Կապո դի Միլացո (իտալերեն՝ Capo di Milazzo) թերակղզու վրա, Միլացո (իտալերեն՝ Golfo di Milazzo)ծովածոցի արևմտյան մասում։


== Տեսարժան վայրեր ==
Նորմանական ամրոց (XIII դար)
Սան Ֆրանչեսկո դի Պաոլա վանք (Santuario di San Francesco di Paola)


== Ծանոթագրություններ ==


== Արտաքին հղումներ ==
Միլացո կոմունայի կայքը (իտալ.)
Վլադիմիր Լենինի հուշարձան (Նիժնի Տագիլ)

Վլադիմիր Լենինի հուշարձան (ռուս.՝ Памятник Ленину), Վլադիմիր Լենինին նվիրված մոնումենտալ քանդակ Նիժնի Տագիլի Աշխատավոր երիտասարդների պուրակում, Օստրովսկու փողոցում։ Համարվում է ԽՍՀՄ-ում համաշխարհային պրոլետարիատի առաջնորդի առաջին հուշարձաններից մեկը։


== Պատմություն ==
1924 թվականի հունվարի 24-ին, Լենինի հուղարկավորության օրը, Նիժնի Տագիլում տեղի է ունեցել սգո հանրահավաք, որից հետո որոշվել է առաջնորդի հիշատակը հավերժացնել` քաղաքում տեղադրելով նրա հուշարձանը։ 1925 թվականի մայիսի 15-ին հուշարձանի լավագույն նախագծի համար հայտարարվել է մրցույթ։ Հաղթող է ճանաչվել Նիժնի Տագիլի թիվ 1 դպրոցի նկարչության ուսուցիչ Ալեքսեյ Իվանովիչ Ֆռոլովի «Լենինը կենդանի է պատգամներում» կոմպոզիցիան։ Լենինի քանդակը ձուլել են Լենինգրադի «Красный выборжец» գործարանի աշխատակիցները քանդակագործ Վասիլի Կոզլովի մոդելի համաձայն, իսկ պատվանդանը կառուցվել է քաղաքի բնակիչների հավաքած միջոցներով։
Հուշարձանի հանդիսավոր բացման արարողություն տեղի ունեցավ 1925 թվականի նոյեմբերի 7-ին, Մեծ Հոկտեմբերյան հեղափոխության ութերորդ տարելիցի օրը, Երուսաղեմի տաճարին հարակից հրապարակում։ Այդ ժամանակից ի վեր հուշարձանի դիմացի հրապարակը օգտագործվել է տոնական հանդիսությունների, պրոլետարական հանրահավաքների, մանկական և սպորտային միջոցառումների համար։ Հուշարձանի մոտ տեղադրվել է հավաքվող ամբիոն։ 45 տարի անց, Վլադիմիր Լենինի  ծննդյան 100-ամյակի նախօրեին, վերանորոգվել են հուշարձանը և նրա հարևանությամբ գտնվող պուրակը, տարածքը ծածկվել է բետոնե սալիկներով, ինչպես նաև շրջապատվել է երկաթե ցանկապատով։
2006 թվականի փետրվարին հուշարձանը ենթարկվել է վանդալիզմի. հուշարձանը վայր են գցել պատվանդանից, կտրել են գլուխն ու աջ ձեռքը, իսկ պատվանդանը պատել են գրաֆիտիով։ 2006-2007 թթ. գեղարվեստի թանգարանը իրականացրել է վերականգնողական աշխատանքներ, որի արդյունքում քանդակն ամբողջովին վերականգնվել է։
Ներկայումս Լենինի հուշարձանը մշակութային ժառանգության օբյեկտ է, սակայն բնակիչների զգալի մասը այն չի ճանաչում որպես Նիժնի Տագիլի գլխավոր խորհրդանիշ և հուշարձանին վերաբերում է որպես քաղաքի և երկրի պատմության մի մասի։


== Պատկերասրահ ==

		


== Ծանոթագրություններ ==
Ստեպանիկի (գյուղ, Տյոմկինսկի շրջան)

Անվան այլ կիրառումների համար տե՛ս՝ ՍտեպանիկիՍտեպանիկի (ռուս.՝ Степаники), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 20 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժուժա Կոնչ

Ժուժա Կոնչ (հունգ.՝ Koncz Zsuzsa , մարտի 7, 1946(1946-03-07), Pély, Heves District, Հևեշ, Հունգարիա), հունգարացի փոփ-երգիչ, ում երգերը երբեմն խիստ քաղաքական քննադատություն էին արտահայտում երկրի մինչև 1990-ական թվականների քաղաքական համակարգի հանդեպ։ 
Նրա կարիերան սկսվել է 1962 թվականին, Ki mit tud? տաղանդների մրցույթում։ Նա ելույթներ է ունեցել մի շարք խմբերի ու երաժիշտների հետ։ 1970-ականներին նա մի քանի հաջողված հյուրախաղեր է ունեցել արտերկրում, հիմնականում` սոցիալիստական ճամբարի երկրներում, ինչպես նաև` Արևմտյան Գերմանիայում (երբեմն գերմանախոս երկրներում հանդես գալով Շուշա Կոնչ կամ Ժանա Կոնչ անուններով)։ Ելույթներ է ունեցել նաև Ֆրանսիայում, ԱՄՆ-ում և Ճապոնիայում։ Նա շատ հայտնի է Հունգարիայում, նրա մի քանի երգեր հունգարական ֆոլկլորի մաս են կազմում։ Դրանցից են 'A Kárpáthyék lánya', 'Ha én rózsa volnék' և 'Valahol egy lány' երգերը։


== Պարգևներ ==
Լիստի մրցանակ, 1977
Chevalier de la Légion d'honneur, 2001
Կոսուտ մրցանակ, 2008


== Սկավառակագրություն ==
Volt egyszer egy lány (1969)
Szerelem (1970)
Jana Koncz (Արևմտյան Գերմանիա, գերմաներեն, 1970)
Kis Virág (1971)
Élünk és meghalunk (1972)
Zsuzsa Koncz ([Արևելյան Գերմանիա, գերմաներեն, 1972)
Jelbeszéd (1973)
Gyerekjátékok (1974)
Kertész leszek (poems, 1975)
Ne vágj ki minden fát! (1975)
…Elmondom hát mindenkinek (1976)
Koncz Zsuzsa X. (1977)
Aranyalbum (1967–1973) (լրացում, 1978)
Valahol (1979)
Ich komm und geh mit meinen Liedern (Արևելյան Գերմանիա, գերմաներեն, 1980)
Menetrend (1981)
Die lauten Jahre sind vorbei (Արևելյան Գերմանիա, գերմաներեն, 1982)
Konczert (1984)
Shusha Koncz Morgenlicht (Ավստրիա, գերմաներեն, 1984)
Újhold (1985)
Fordul a világ (1988)
Koncz Zsuzsa archív (1988)
Verslemez III. (1989)
Illúzió nélkül (1991)
Jubileumi koncert (1992)
Ne veszítsd el a fejed (1993)
Unplugged I-II. (1995)
Válogatott kislemezek ( 1996)
Miénk itt a tér (1996)
Ég és föld között (1997)
Csodálatos világ (duets, 1998)
Miért hagytuk, hogy így legyen? (1999)
Ki nevet a végén (2002)
Wie sag ich's Dir (Գերմանիա, գերմաներեն, 2003)
Egyszerű ez (poems, 2006)
Die großen Erfolge (Գերմանիա, գերմաներեն, 2007)
37 (2010)
Tündérország (2013)
Aréna 10 (2014)
Vadvilág (2016)


== Ծանոթագրություններ ==


== Արտաքին հղումներ ==
Պաշտոնական կայքն անգլերենով Archived 2016-06-20 at the Wayback Machine.
Songs.hu անգլերեն
Երգեր
Նեպտուն (այլ կիրառումներ)

Նեպտուն (դիցաբանություն) - հին-հռոմեական պանթեոնի աստված
Նեպտուն - Արեգակնային համակարգի մոլորակ
էլզոմոլորակների դասեր՝
Տաք նեպտուն
Սառը նեպտուն
Նեպտուն (շարժիչ) - նավակի շարժիչ
Նեպտուն (սուզանավ) - ռուսական տուրիստական սուզանավ
«Նեպտուն » օպերացիա - ծովային դեսանտի իջեցման օպերացիա Նորմանդիայում Երկրորդ համաշխարհային պատերազմի ընթացքում, Նորմանդյան օպերացիայի մաս
«Նեպտուն» - շատրվան՝
Շատրվան Նեպտուն (Պետերգոֆ)
Շատրվան Նեպտուն (Բեռլին)
Շատրվան Նեպտուն (Ֆլորենցիա)


== Տես նաև ==
Նեպտունուս
Նեպտունիում - ակտինոիդների ընտանիքի քիմիական տարր
Լեպե (այլ կիրառումներ)

Լեպե, կարող է վերաբերել՝

Լեպե - գյուղ Էստոնիայի Վիրումաա նահանգի Մեռեմյաե շրջանում
Լեպե - քաղաք և համայնք Իսպանիայում
Բարձրաշենի պատմության և մշակույթի անշարժ հուշարձանների ցանկ (Շիրակի մարզ)

Անվան այլ կիրառումների համար տե՛ս՝ Բարձրաշենի պատմության և մշակույթի անշարժ հուշարձանների ցանկ (այլ կիրառումներ)Այս հոդվածը ներկայացնում է Շիրակի մարզի Բարձրաշեն գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 6 հուշարձան (10 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Շակոյ

Շակոյ (ռուս.՝ Шакой), գետ Ռուսաստանում, հոսում է Հյուսիսային Օսիա-Ալանիայի հանրապետությունում։ Գետաբերանը տեղակայված է Մալկա գետի աջ ափով՝ 47 կմ հեռավորության վրա։ Գետի երկարությունը 15 կմ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Արևմտյան Կասպյան ավազանային շրջանին, գետային ավազանը Մալկա, ենթաավազանը՝ բացակայում է։ Գետի ջրատնտեսային տեղամասը Կասպից ծովից մինչև Վոլգա և Թերեք գետերի ավազանը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07020000812108200004443
Հիդրոլոգիական ուսումնասիրությունների կոդը - 108200444
Ավազանի կոդը - 07.02.00.008
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Օշական (դաշտ)

Օշական, դաշտ Հայկական լեռնաշխարհում, Ծաղկանց լեռների հարավ-արևմտյան հոտվածում գտնվող Աղի լեռնանցքից արևմուտք, Մեծ Հայքի Ապահունիք գավառում։ Հիշատակում է պատմիչ Թովմա Արծրունին (IX–X դդ)՝ որպես հայոց զորքի բանակատեղի։


== Ծանոթագրություններ ==
Գոշ (լեռնագագաթ)

Անվան այլ կիրառումների համար տե՛ս՝ Գոշ (այլ կիրառումներ)Գոշ, լեռնագագաթ Հայաստանում, Վայքի լեռնահամակարգում։ Բարձրությունը 3120 մ է։


== Ծանոթագրություններ ==
Լյա

Լյա (ֆր.՝ Lyas), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 568 մարդ, բնակչության խտությունը` 71.45 մարդ/կմ²։ Բնակավայրը զբաղեցնում է 7.95 կմ² տարածք։


== Աշխարհագրություն ==
Գտնվում է Փարիզ քաղաքից 490 կմ հարավ, Լիոն քաղաքից` 115 կմ հարավ, Պրիվա քաղաքից` 1 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 388 աշխատունակ (15-64 տարեկան) բնակիչ, որոնցից ակտիվ էին 282-ը, իսկ ոչ ակտիվները` 106։ Ակտիվության ցուցանիշը կազմում է 72,7 %։ 282 աշխատունակ մարդկանցից աշխատել է 251 անձ (126 տղամարդ և 125 կին)։ Գործազուրկ են եղել 31 անձ (18 տղամարդ և 13 կին)։ 106 անաշխատունակներից 31-ը եղել են աշակերտներ կամ ուսանողներ, 47-ը` թոշակառուներ, իսկ 28-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սոլովիևո (գյուղ, Պուտիվիլի շրջան)

Սոլովիևո (ուկրաիներեն՝ Соловйове), գյուղ Ուկրաինայի Սումիի մարզի Պուտիվիլի շրջանում։
2001 թվականի տվյալներով Սոլովիևո գյուղում բնակվում էր 4 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վելիկայա Գորբաշա (գյուղ, Չեռնյախովսկի շրջան)

Անվան այլ կիրառումների համար տե՛ս՝ Վելիկայա ԳորբաշաՎելիկայա Գորբաշա (ուկրաիներեն՝ Велика Горбаша), գյուղ Ուկրաինայի Ժիտոմիրի մարզի Չեռնյախովսկի շրջանում։ Հիմնադրվել է 1609 թվականին։
2001 թվականի տվյալներով Վելիկայա Գորբաշա գյուղում բնակվում էր 697 մարդ։ Բնակավայրը զբաղեցնում է 13,56 կմ² տարածք։ Բնակչության խտությունը կազմում էր 51,4 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)